Nasri futboldan bir yilga chetlatildi

Fransiyalik yarimhimoyachi Samir Nasri antidoping qoidalarini buzgani uchun, UYeFA intizom qo‘mitasi tomonidan bir yilga diskvalifikatsiya qilindi, deb xabar bermoqda Marca. 
Futbolchi 2016 yilda, Los-Anjyelesdagi DripDoctors klinikasida vitaminlar terapiyasi asosida davolangan. Bu esa doping izlarini yashirishga yordam beradi.
Endi erkin agent maqomiga ega bo‘lgan 30 yoshli futbolchi «Las-Palmas» klubi bilan shartnoma imzolash huquqidan ham mahrum bo‘ldi.
Eslatib o‘tamiz, Samir Nasri faoliyati davomida «Marsel», «Arsenal», «Manchester Siti», «Sevilya» va «Antalyaspor» klublarida o‘ynagan.